钦定古今图书集成/明伦汇编/氏族典/第339卷 > 刘褒
## 钦定古今图书集成/明伦汇编/氏族典/第339卷 > 刘褒

按《尚友录》：褒字伯宠，十岁能属文，登淳熙五年进士
第，居官有声，除司门郎中，才高见忌，不获久仕于朝。
洎归邸，于小浆，题一绝云：“去日红蚕吐素丝，归来寒
橘剥金衣，沙鸥不入鸳鸿侣，依旧沧浪绕钓矶。”又赋
《归隐》诗云：“泉石膏肓鍼不得，半岩明月夜猿啼。”皆佳
句也。自号梅山老人，有《梅山诗集》藏于塾。官至朝请
郎，知西全州。